Diari Oficial de la Generalitat Valenciana


Sumari del DOGV 5198, del 14-02-2006 (2006/1215)

RESOLUCIÓ de 28 de desembre de 2005, del conseller de Territori i Habitatge, per la qual s'aprova definitivament la modificació puntual número 42, en unitat d'actuació MC-11-A del Pla General del municipi de Xàbia.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1215


Data del document
:   28-12-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Xàbia
    * pla d'urbanisme

RESOLUCIÓ de 28 de desembre de 2005, del conseller de Territori i Habitatge, per la qual s'aprova definitivament la modificació puntual número 42, en unitat d'actuació MC-11-A del Pla General del municipi de Xàbia. [2006/Q1215]  
Vist l'expedient relatiu a la modificació puntual número 42, en unitat d'actuació MC-11-A del Pla General del municipi de Xàbia (Alacant), i de conformitat amb els següents,  
Antecedents de fet  
1. El projecte de modificació puntual es va sotmetre a informació pública durant un mes mitjançant un Acord del Ple de l'Ajuntament, del dia 25 d'abril de 2002, i es va publicar l'anunci en el Diari Oficial de la Generalitat Valenciana de data 29 de maig de 2002 i en el diari Las Provincias de data 3 de juny del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 25 de juliol de 2002.  
La Comissió Territorial d'Urbanisme, en sessió celebrada el dia 4 de febrer de 2003, va acordar suspendre la tramitació de l'expedient fins que s'esmenaren diverses deficiències. En data 15 d'octubre de 2003, l'ajuntament va presentar documentació esmenatòria degudament diligenciada amb data d'aprovació plenària.  
2. La documentació està integrada per memòria informativa i justificativa i plànols d'informació i d'ordenació.  
3. La Comissió Territorial d'Urbanisme d'Alacant, en sessió de data 3 de febrer de 2005, va acordar informar favorablement sobre la modificació puntual número 42 del Pla General del municipi de Xàbia, supeditant la remissió al conseller de Territori i Habitatge fins que s'esmenaren les observacions contingudes en aquest.  
Consta en l'expedient informe del Servei Territorial d'Alacant del que es desprén que han sigut esmenades les observacions assenyalades en l'Acord de la Comissió Territorial d'Urbanisme, de data 3 de febrer de 2005.  
4. Aquesta conselleria va sol·licitar, en data 15 de setembre de 2005, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana. Així mateix, amb data 14 de setembre de 2005, el conseller de Territori i Habitatge va emetre un informe favorable emés que es basava en la disposició transitòria novena de la Llei 6/1994, de 15 de novembre, Reguladora de l'Activitat Urbanística.  
Amb data 24 de novembre de 2005, s'emet dictamen del Consell Jurídic Consultiu de la Comunitat Valenciana en què es conclou que cal que l'òrgan competent adopte l'aprovació definitiva de la modificació puntual número 42, en unitat d'actuació MC-11-A del Pla General del municipi de Xàbia (Alacant).  
Fonaments de dret  
1. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (d'ara endavant LRAU).  
2. La documentació està completa, a l'efecte del compliment de l'article 27 de la LRAU, una vegada l'Ajuntament de Xàbia ha aportat la documentació refosa degudament diligenciada amb data aprovació plenària.  
3. L'objecte de l'expedient és la modificació puntual de Pla General per a, d'una banda, corregir un error material que es referix existent entre la part escrita del pla i la documentació gràfica d'aquest en relació amb la UA-12 MC-11-a, i, una vegada corregit reubicar una zona verda de caràcter local, que es troba situada al nord de la unitat d'actuació, i la desplaça al sud d'aquesta.  
Quant a la correcció de l'error material referit, s'assenyala que a la vista de la documentació escrita del Pla General, afecta la superfície total i a les superfícies de viari i zona verda.  
L'ajuntament posa de manifest que la discordança existent entre ambdós documents, de conformitat amb els criteris d'interpretació que establix el Pla General, ha de resoldre's a favor del document gràfic.  
Una vegada rectificat l'error, es proposa modificar la referida unitat d'execució, reubicar la zona verda prevista en la unitat d'execució, que s'incrementa, ajustant a més les superfícies de la unitat d'execució a la realitat per mitjà de la realització d'un alçament taquimètric exhaustiu després del qual resulta una superfície total de 24.310 metres quadrats; la superfície de viari és de 2.976,02 i la de zona verda de 3.693,52. La resta de paràmetres no patixen alteració.  
Es justifica el compliment de les exigències de l'article 17 de l'annex del Reglament de Planejament de la Comunitat Valenciana.  
4. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com recull l'article 40 de la LRAU.  
5. La present modificació puntual canvia la ubicació de la zona verda AL-1, i es permuten entre si l'equipament EQ1 i l'espai lliure JL1, per la qual cosa la seua aprovació requerix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que establix l'article 55.4 de l'esmentada llei.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, el qual va ser emés en sentit favorable en data 24 de novembre de 2005.  
6. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats, i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana, resolc:  
Aprovar definitivament la modificació puntual número 42, en la unitat d'actuació MC-11-A del Pla General del municipi de Xàbia (Alacant).  
Contra la present resolució, que posa fi a la via administrativa, es pot interposar un recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que crega oportú.  
València, 28 de desembre de 2005.. El conseller de Territori i Habitatge: Rafael Blasco Castany.